Source: http://eur-lex.europa.eu/legal-content/RO/TXT/?uri=LEGISSUM:l14550
Timestamp: 2017-09-22 08:22:56+00:00

Document:
Neîndeplinirea obligațiilor în temeiul legislației UE
Articolul 258 din Tratatul privind funcționarea Uniunii Europene
Articolul 259 din Tratatul privind funcționarea Uniunii Europene
Articolul 260 din Tratatul privind funcționarea Uniunii Europene
CARE ESTE OBIECTIVUL ARTICOLELOR 258-260 DIN TRATATUL PRIVIND FUNCȚIONAREA UNIUNII EUROPENE?
Acestea stabilesc procedurile legale care trebuie aplicate dacă Comisia Europeană sau un guvern al UE consideră că o anumită țară a UE nu îndeplinește obligațiile sale prevăzute în tratat.
Nerespectarea obligațiilor UE se poate datora unor:
decizii sau practici legislative sau administrative;
acțiuni pozitive (adoptarea unor măsuri contrare legislației UE sau refuzarea abrogării unor astfel de măsuri);
acțiuni negative (întârzieri în punerea în aplicare a legislației UE sau neinformarea Comisiei cu privire la progresul realizat).
Procedurile judiciare sunt:
de obicei, intentate de Comisie, însă pot fi inițiate și de o altă țară a UE;
îndreptate spre țara UE, chiar dacă neregulile percepute reprezintă responsabilitatea guvernului, a parlamentului, a organismelor federale sau subnaționale.
Mai întâi, Comisia solicită țării UE în cauză să răspundă la acuzațiile potrivit cărora ar fi încălcat legislația europeană. Pe baza răspunsului primit, Comisia emite un aviz de închidere a cazului sau de stabilire a schimbărilor care trebuie implementate de respectiva țară. Acest proces poate fi inițiat și de o altă țară a UE care sesizează Comisia de această chestiune.
Dacă țara în cauză nu respectă avizul Comisiei în termenul acordat, Comisia sau o altă țară a UE, care a inițiat procedura, poate trimite cauza Curții de Justiție a Uniunii Europene spre judecare.
Când Comisia sesizează Curtea cu privire la o țară care nu și-a îndeplinit obligația de a comunica măsurile naționale de implementare a legislației UE, aceasta poate, de asemenea, să solicite Curții impunerea unor sancțiuni financiare.
Curtea de Justiție poate impune unei țări a UE despre care consideră că încalcă legislația UE să ia anumite măsuri.
În cazul în care Comisia consideră că țara nu respectă hotărârea judecătorească, poate trimite cauza spre rejudecare, recomandând valoarea amenzii care ar trebui plătită.
În cazul în care Curtea concluzionează că hotărârea încă nu se respectă, aceasta poate impune o sumă forfetară și/sau o penalitate cu titlu cominatoriu.
Articolul 258 din Tratatul privind funcționarea Uniunii Europene (JO C 202, 7.6.2016, pp. 160-161)
Articolul 259 din Tratatul privind funcționarea Uniunii Europene (JO C 202, 7.6.2016, p. 161)
Articolul 260 din Tratatul privind funcționarea Uniunii Europene (JO C 202, 7.6.2016, p. 161)

References: Articolul 258

Articolul 259

Articolul 260

Articolul 258

Articolul 259

Articolul 260